Posted by: Anoniem | 2010/11/08
Ek wil graag ''n nuwe huishulp aanstel om eenkeer ''n week my huis skoon te maak en te stryk, maar het betroubaar verneem dat sy HIV positief is. Sy gebruik medikasie daarvoor.
Wat ek wil weet is of dit veilig is om haar aan te stel om in my huis te werk. Van wat ek verneem het is sy ''n goeie werker, maar ek is nogtans bang. Moet ek my bekommer oor haar HIV status of nie?
HIV is slegs aansteekbaar deur bloed en seksuele kontak en daar is geen rede hoekom 'n HIV positiewe huiswerker wat stryk en skoon maak 'n risiko vir jou gesin sal wees nie. Mens moet voorbereid wees daarop dat sy wel makliker sal siek word as haar witsel telling laag is, en mens moet vir haar pleisters ensovoorts beskikbaar stel dat as sy haarself per ongeluk beseer en bloei, sy dit dadelik kan skoon maak en toeplak.